Safa-baas kap PSL oor datum vir terugkeer | Netwerk24
13 Julie 2020 06:48
Die PSL is besig met wensdenkery as hulle dink Orlando Pirates en Kaizer Chiefs gaan van eerskomende naweek weer in aksie wees, sê Safa. Foto: Gallo Images
Volgens Motlanthe is Augustus 'n meer realistiese teiken. Dít nadat Mata Madlala, waarnemende uitvoerende hoof van die PSL, 'n brief aan Safa gestuur het waarin hy 18 Julie meld as 'n datum vir wanneer die 2019-'20-seisoen kan hervat.
Motlanthe meen egter só 'n vinnige terugkeer na die speelveld sal nie aan spanne of wedstrydbeamptes genoeg tyd gee om voor te berei nie.
"Ek is baie verbaas oor die inhoud van die brief, veral gegewe dit 'n paar uur ná 'n vergadering kom waarin gesê is dat ons nog nie bo alle twyfel 'n datum kan vasstel nie," skryf Motlanthe in 'n brief wat deur Soccer Laduma bekom is.
"Die unilaterale bevestiging van oefenvelde en die datum wanneer daar weer gespeel sal word, druis in teen die gees van ons vergadering."
Hy sê dat die veiligheid van spelers, span- en wedstrydbeamptes dit nie prakties maak om voor 1 Augustus te speel nie. – News24